Organizata e Kombeve të Bashkuara

**Organizata e Kombeve të Bashkuara** (shkurt: OKB; anglisht: *United Nations*, UN) është një aleancë dhe organizatë ndërqeveritare e të gjitha shteteve në botë. Ajo është themeluar pas Luftës së Dytë Botërore (zyrtarizuar plotësisht më 24 tetor 1945) me qëllimin e forcimit të bashkëpunimit midis vendeve të botës, zhvillimin ekonomik dhe ruajtjen e paqes në botë. Qendra e OKB-së është në Gjenevë, ndërsa aktivitetet i zhvillon në selinë qendrore në Nju Jork, SHBA. 

OKB është organizata më e madhe në botë, me qëllim sigurinë ndërkombëtare, zhvillimin ekonomik dhe barazinë shoqërore. Ajo u formua me iniciativën e shteteve fituese të Luftës së Dytë Botërore (Aleatët) dhe zëvendësoi Lidhjen e Kombeve  e cila ishte formuar në vitin 1919 por nuk ishte tregua efektive në menjanimin e Luftës së Dytë Botërore. Në fillim në OKB u anëtarësuan vetëm shtetet fituese dhe neutrale të Luftës së Dytë Botërore, por më pas u anëtarësuan edhe shtetet e tjera si Gjermania e Japonia mes tjerash. Fluksi më i madh i anëtarësimit në OKB ishte gjatë viteve 1950-60 kur kolonitë e vjetra u çliruan dhe formuan shtete të pavarura. Sot OKB ka 193 shtete anëtare. Sekretari i përgjithshëm aktual është António Guterres.

## Struktura e sistemit 
* Asambleja e Përgjithshme e OKB-së, Nju Jork.
* Këshilli i Sigurimit të OKB-së, Gjenevë.
* Këshilli Ekonomik dhe Social i OKB-së.
* Këshilli i Mirëbesimit i OKB-së.
* Sekretariati i OKB-së.
* Gjykata Ndërkombëtare e Drejtësisë, Hagë.

### Asambleja e Përgjithshme 
Të gjitha shtetet anëtare të OKB-së janë të përfaqësuara ne Asamblenë e Përgjithshme. Ky organ seancat i mban të rregullta nga shtatori deri në dhjetor dhe në të diskutohen problemet e ndryshme globale. Vendimet e rëndësishme te cilat merren ne Asamblenë e Përgjithshme duhet të vendosen nga 2/3 e shumicës kurse ato më pak të rëndësishme vendosen me sistemin 50%+1 dhe çdo anëtare ka të drejtën e një vote. Të gjitha vendimet e këtij organi njihen si Rezoluta.

### Këshilli i Sigurimit 
Këshilli i Sigurimit i OKB-së është ndër organet më të rëndësishme të Organizatës së Kombeve të Bashkuara, që ka për detyrë mirëmbajtjen e paqes dhe sigurisë në mes të kombeve. Vendimet e këtij organi quhen rezoluta dhe janë të obligueshme. Këshilli i Sigurimit ka pasur takimin e parë në janar 1946. KS mund të përdor edhe forcë në konflikte të armatosura, por të gjitha shtetet permanente duhet të jenë dakord. Përbëhet nga 15 antarë, 5 të përhershëm që vijnë nga shtetet fituese e krijuese të OKB (SHBA,Anglia,,Franca,Rusia,Kina) dhe 10 të tjerë jo të përhershëm dhe zgjidhen nga Asambleja me rotacion çdo 2 vite.

### Këshilli Ekonomik dhe Social 
Këshilli Ekonomik e Social është përgjegjës për problemet ekonomike, sociale, kulturore, humanitare për të gjithë komunitetin botëror. Veprimtaria e tij zhvillohet për vendet më pak të zhvilluara përmes organeve të specializuara të OKB, si: UNDP  (Program për Zhvillimin e Kombeve të Bashkuara), UNHCR (Komisioni i Lartë i Kombeve të Bashkuara për Refugjatët), UNICEF (Fondacioni Ndërkombëtar i Fëmijëve në nevojë), UNESCO (Organizata e Kombeve të Bashkuara për Arsimin, Shkencë e Kulturën).

### Këshilli i Kujdestarisë 
Këshilli i Kujdestarisë është një organ i suprimuar në kuadër të OKB-së. Ai konsiderohej si tepër efektiv në vitet 1960–1970 gjatë kalimit nga sistemi i kolonizimit ne fitimin e pavaresise ne vendet e Afrikes dhe Azise.

### Sekretariati 
OKB-ja administrohet nga sekretariati, i cili bashke me Asamblene e PErgjithshmme dhe Keshilllin e Sigurimit e kane qendren ne ndertesen e OKB-se ne New York, Shba. Sekretariati udhehiqet nga Sekretaiati i apergjithshem i OKB-se i cili zgjidhet ne cdo kater vjet me te drejten e rizgjidhjes. Nen varesine e tij jane 20 nensekretsre te pergjithshem, te cilet kryejne, njekihesisht, edhe rolin e drejtuesit ne seksionet e administrtes se OKB-se. PERvec punes udheheqese ne Asamblene e Pergjithshme dhe Keshillin e Pergjithshem, sekretariati mbledh fakte dhe te dhena per situaten ekonomike ne bote, shkuan raporte dhe informacion per veprimtarine e OKB-se.

### Gjykata Ndërkombëtare e Drejtësisë 
Gjykata ndërkombëtare e ka qendrën në Hagë dhe përbëhet nga 15 gjyqtarë që zgjidhen nga Asambleja. Si organ juridik, OKB ka detyrë të vendosë për probleme te ndjeshme.

### Kambana Japoneze e Paqes 
Në selinë e Kombeve të Bashkuara ndodhet *Kambana Japoneze e Paqes*, një monument simbolik i paqes i dhuruar në vitin 1954. Kambana është derdhur nga monedha dhe objekte metalike të mbledhura nga vende të ndryshme të botës, përfshirë edhe plumba dhe medalje. Nën themelet e saj është vendosur rërë e marrë nga Hiroshima dhe Nagasaki. Kambana bie dy herë në vit, gjatë ekuinoksit pranveror dhe në Ditën Ndërkombëtare të Paqes, më 21 shtator. 

## Shiko dhe këtë 
* Shtete anëtare të OKB-së
* UNMIK

Figura: António Guterres - 2019 (48132270313) (cropped).jpg|António Guterres,Sekretar i përgjithshëm
Figura: Bankimoon.jpg|Ban Ki-moon,Ish sekretar i përgjithshëm
Figura:UN building, Geneva.jpg|Ndërtesa e OKB-së në Gjenevë
Figura:UN building.jpg|Ndërtesa e OKB-së në New York

## Shiko edhe 
* NATO
* Bashkimi Evropian
* Lidhja e Kombeve

## Lidhje të jashtme 
## Burime